钦定古今图书集成/明伦汇编/宫闱典/第131卷 > 石得一
## 钦定古今图书集成/明伦汇编/宫闱典/第131卷 > 石得一

按《宋史宦者传》：“得一，开封人。为内侍黄门，累官内殿
承制。神宗时，带御器械，管干龙图天章宝文阁皇城
司，四迁入内副都知。元祐初，领成州团练使，罢内省
职。御史刘挚言：‘得一顷筦皇城，恣其残刻，纵遣逻者，
所在棋布，张阱设网，以无为有，以虚为实。朝廷大吏
及富家小人，飞语朝上，暮入狴犴，上下惴恐，不能自
保，至相顾以目者殆十年’。”坐降左藏库使，卒。绍圣中，
赠随州观察使。